CELEX: 32020D0663
Language: el
Date: 2020-05-18 00:00:00
Title: Απόφαση (ΚΕΠΠΑ) 2020/663 του Συμβουλίου της 18ης Μαΐου 2020 που τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)

19.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 157/1
               
            
         ΑΠΟΦΑΣΗ (ΚΕΠΠΑ) 2020/663 ΤΟΥ ΣΥΜΒΟΥΛΙΟΥ
         της 18ης Μαΐου 2020
         που τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)
         ΤΟ ΣΥΜΒΟΥΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 16 Ιουλίου 2012, το Συμβούλιο εξέδωσε την απόφαση 2012/389/ΚΕΠΠΑ (1) όσον αφορά την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR).
                  
               
                     (2)
                  
                  
                     Στις 12 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2240 (2), η οποία τροποποίησε την εντολή της αποστολής με επίκεντρο την οικοδόμηση ικανοτήτων στη Σομαλία και μετονόμασε την αποστολή σε EUCAP Somalia.
                  
               
                     (3)
                  
                  
                     Στις 10 Δεκεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1942 (3) που τροποποιεί την απόφαση 2012/389/ΚΕΠΠΑ με σκοπό την παράταση της αποστολής EUCAP Somalia και τη χορήγηση ποσού δημοσιονομικής αναφοράς για την περίοδο από την 1η Ιανουαρίου 2019 έως την 31η Δεκεμβρίου 2020.
                  
               
                     (4)
                  
                  
                     Στις 4 Φεβρουαρίου 2020, η Επιτροπή Πολιτικής και Ασφάλειας τροποποίησε το σχέδιο επιχειρήσεων της αποστολής EUCAP Somalia και συμφώνησε ότι θα πρέπει να προβλεφθούν πρόσθετα μέτρα ασφάλειας.
                  
               
                     (5)
                  
                  
                     Η απόφαση 2012/389/ΚΕΠΠΑ θα πρέπει να τροποποιηθεί με την αύξηση του ποσού δημοσιονομικής αναφοράς,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 13 παράγραφος 1 της απόφασης 2012/389/ΚΕΠΠΑ, το έβδομο εδάφιο αντικαθίσταται από το ακόλουθο κείμενο:
            
               «Το ποσό δημοσιονομικής αναφοράς που προορίζεται να καλύψει τις δαπάνες της αποστολής EUCAP Somalia, για την περίοδο από την 1η Ιανουαρίου 2019 έως την 31η Δεκεμβρίου 2020, ανέρχεται σε 71 189 005,32 EUR.».
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Μαΐου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 187 της 17.7.2012, σ. 40).
         
            (2)  Απόφαση (ΚΕΠΠΑ) 2016/2240 του Συμβουλίου, της 12ης Δεκεμβρίου 2016, που να τροποποιεί την απόφαση 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 337 της 13.12.2016, σ. 18).
         
            (3)  Απόφαση (ΚΕΠΠΑ) 2018/1942 του Συμβουλίου, της 10ης Δεκεμβρίου 2018, που παρατείνει και τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) (ΕΕ L 314 της 11.12.2018, σ. 56).